ઇસ્લામાબાદઃ એક ભારતીય યુવકે વડાપ્રધાન નરેન્દ્ર મોદીને એક પત્ર લખ્યો છે. જે પત્રને લઇ પાકિસ્તાનમાં ભારે ખળભળાટ મચી ગયો છે. આ પત્રમાં યુવકે વર્ષ 2017નાં અંતમાં ડિસેમ્બર માસમાં હિંદ મહાસાગરમાં ભૂકંપ અને સુનામી આવશે તેમ જણાવ્યું હતું. આ વ્યક્તિનું નામ બાબૂ કલાયિલ છે. મીડિયા રિપોર્ટ્સ અનુસાર બાબૂ કલાયિલે પોતાની છઠ્ઠી ઇન્દ્રિયની મદદથી આ દાવો કર્યો છે કે આ વર્ષનાં અંતમાં હિંદ મહાસાગરમાં ભૂકંપ આવશે કે જેને લઇ સુનામી આવશે. સાથે તેની ઝપટમાં ભારત અને પાકિસ્તાન સહિત 7 દેશો પણ આવી જશે. બાબૂએ પોતાની આ ભવિષ્યવાણીનું કોઇ વૈજ્ઞાનિક કારણ નથી દર્શાવ્યું. જો કે ભારતમાં આને ગંભીરતાથી નથી લેવામાં આવેલ પરંતુ પાકિસ્તાનમાં બાબૂ કલાયિલનાં આ પત્રને ખૂબ જ ગંભીરતાથી લેવામાં આવેલ છે. ખાસ કરીને સોશિયલ મીડિયા પર પાકિસ્તાનમાં આ પત્ર વાયરલ થઇ ગયો છે.